Referat af semesterevalueringsmøde   
- Studienævn for Efter- og Videreuddannelse i Kultur og Læring (EVU-IKL)

Evaluering af master i Datadrevet Organisationsudvikling, 4. semester, forår 2024

Dato: d.7.10.2024

Til stede: Semesterkoordinator: Heidi Hautopp

EVU leder: Robert Thomsen

Studiesekretær: Karina Ørskov Kristiansen

Studiesekretær: Inger-Marie Brun

**Dagsorden:**

1. Resultaterne af de studerendes spørgeskemabaserede semesterevaluering (SurveyXact spørgeskemaundersøgelsen)
2. Supplerende fra de studerendes mundtlige evalueringer i forbindelse med uddannelsesseminarer
3. Opfølgning på eventuelle punkter fra sidste semesterevaluering
4. Fremtidige udviklingsmuligheder på semestret
5. Eventuelt

|  |  |  |
| --- | --- | --- |
|  | **Noter** | **Opfølgningsansvar** |
| **1** | 64 % har svaret på spørgeskemaundersøgelsen (7 ud af 11). Størstedelen af studerende har været overvejende positive over for semestret:  Nedslag ift. besvarelserne:   * 100 % føler sig velinformeret ved semestrets start og at studieaktiviteterne støttede op om deres arbejde på masterprojektet (helt enig og enig) * 100 % føler at deres samarbejde med vejleder fungerede godt (helt enig og enig) * 100 % er tilfreds med det psykiske arbejdsmiljø på semestret (helt enig og enig) og der fremhæves i en kommentar, at underviserne er gode til at skabe en tryg og god stemning. * I forhold til det fysiske miljø, fremhæves der af en studerende at lokalet på 4. sem. var for lille. * I forhold til studieaktiviteternes placering på modulet, fremhæves af en studerende, at noget teori lå for sent til at det var overskueligt at kunne indtænkes i masterprojektet. * Der er enkelte kommentarer der retter sig mod, at uddannelsen/undervisningen er konkret og anvendelig ift. egen praksis, mens enkelte kommentarer omkring, at der gerne måtte være flere små projekter frem for et stort masterprojekt, således at man kunne afprøve forskellige metoder/teorier i projekterne. * Generel opbakning til at uddannelsen har været relevant og med god undervisning og vejledning undervejs. | På baggrund af de positive tilbagemeldinger fortsætter vi med den overordnede struktur og aktiviteter gennem semestret  Dog med et fokus på at præsentere (svær) teori på første seminar frem for senere på semestret. HH sørger for dette.  Opmærksomhedspunkt ift. hvilke lokaler, som bookes til MDO uddannelsen. Af egen erfaring på 3. (og hvad jeg kunne fornemme på 1.) sem. i år, var lokalerne for små ved første seminar i sep. (også set i et markedsførings-øjemed). IB kigger på dette. |
| **2** | * Generel positiv feedback gennem semestret og fin tale ved dimissionen fra de studerende. Fra evalueringen af hele MDO uddannelsen, kan fremhæves følgende positive citater fra den skriftlige evaluering: ”*Underviserne et så dygtige og engagerede. Det har været en fornøjelse og et privilegie. Jeg anbefaler MDO til alle jeg møder. Tak*” og ”*Tak for en god aktuel og velstruktureret uddannelse, der løbende justerer sig til behovet. Jeg må fremhæve den altid præcise og relevante vejledning. Både den formelle og uformelle. Eksisterede der en naturlig fortsættelse af studiet, var jeg bestemt med ombord.”* * Et par stykker har vist interesse for videre arbejde inden for den akademiske verden (interesse i ph.d. projekt) og en MDO kandidat er blevet tilknyttet som vejleder på MDO 1. sem. i år. * Tre har fået ændret deres ansvarsområder pga. uddannelsen, og to studerende har skiftet job – hvilket de mundtligt har fortalt, var pga. deres nyerhvervede kompetencer fra MDO uddannelsen. | Vi har tidligere afholdt fagligt seminar vedr. GenAI og vilde problemer (arrangeret af Anders), hvor der var stor tilslutning både eksternt og fra tidligere MDO studerende (nuværende kandidater). Heidi og Sara har lavet en LinkedIn gruppe, hvor vi kan kommunikere med kandidaterne efter endt uddannelse. Når overskuddet er til det, kan vi igen overveje igen at invitere til faglige seminarer / gå-hjem møder, jf. kommentaren om ønsket om at deltage i aktiviteter, som ligger i forlængelse af MDO. |
| **3** | * Tidligere rammesatte jeg masterprojektet ift. om de studerende søgte et overvejende data-orienteret fokus eller organisatorisk fokus i deres projekt. Selvom jeg italesatte, at begge dele skulle være vægtet i projekterne, så skabte ’opdelingen’ mere forvirring end det gavnede (jf. seneste evaluering), så det har jeg undgået med denne årgang. * Der er ingen kommentarer omkring, at data-dagen ikke gav udbytte (jf. seneste evaluering) – mundtligt var der til gengæld positiv tilbagemeldinger på datadagen i år. | Der er ingen kommentarer til dette i evalueringen, hverken mundtligt eller skriftligt, så jeg tænker, at det har været en god ting ikke at italesætte det på semestret. |
| **4** | * Fortsat at videreudvikle semestret, så indhold og aktiviteter er aktuelle og understøtter de studerendes arbejde med masterprojektet. * Ift. data-dagen og data-teknisk assistance har vi de seneste år haft Lasse og Ann-Sofie med (VA’ere fra Tant-lab) med meget positiv feedback fra de studerende. Opmærksomhedspunkt ift. hvem der kan overtage deres rolle på kommende forårssemestret. |  |
| **5** |  |  |

*Mødereferat udarbejdet af Heidi Hautopp, d.7.10.2024*